**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „****ENERGIJOS EFEKTYVUMO DIDINIMAS LIETUVOJE“**

2021 m. kovo 10 d. Nr. 34-685

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2023 metų strateginio veiklos plano, patvirtinto Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, II strateginio tikslo „Gerinti ir plėtoti patrauklią gyvenamąją aplinką“, 3 tikslo „Sukurti ir išsaugoti subalansuotą ir sveiką aplinką savivaldybės teritorijoje“ 3.1 uždaviniu „Įgyvendinti aplinkos apsaugos priemones bei vykdyti savivaldybės aplinkos monitoringą“ ir 3.3 uždaviniu „Organizuoti keleivių vežimą vietiniais maršrutais“, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 2.2 tikslo „Kurti vieningą ir modernią susisiekimo sistemą“, 2.2.1 uždavinio „Užtikrinti efektyvų perėjimą prie klimatui draugiškų transporto priemonių bei įgyvendinti modernius, netradicinius pavėžėjimo būdus“, priemonėmis – 2.2.1.3 „Pavėžėjimo paslaugos pagal poreikį sistemos įdiegimas“ ir 2.2.1.4 „Mobiliosios aplikacijos ir el. puslapio sukūrimas diegiant intelektines transporto sistemas (ITS)“, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos kartu su partneriais parengtam projektui „Energijos efektyvumo didinimas Lietuvoje“.
2. Užtikrinti projekto įgyvendinimą ir skirti papildomas lėšas, jeigu tokių reikės, atskiru Lazdijų rajono savivaldybės tarybos sprendimu.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ieva Stalevičiūtė, tel. (8 616) 09 494

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTUI „ENERGIJOS EFEKTYVUMO DIDINIMAS LIETUVOJE“**

**AIŠKINAMASIS RAŠTAS**

2021-02-24

Lazdijų rajono savivaldybės tarybos sprendimo „Dėl pritarimo projektui „Energijos efektyvumo didinimas Lietuvoje“ projektas parengtas vadovaujantis Lietuvos Respublikos vietos savivaldos įstatymo 6 straipsnio 33 dalimi, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2023 metų strateginio veiklos plano, patvirtinto Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, II strateginio tikslo „Gerinti ir plėtoti patrauklią gyvenamąją aplinką“, 3 tikslo „Sukurti ir išsaugoti subalansuotą ir sveiką aplinką savivaldybės teritorijoje“ 3.1 uždaviniu „Įgyvendinti aplinkos apsaugos priemones bei vykdyti savivaldybės aplinkos monitoringą“ ir 3.3 uždaviniu „Organizuoti keleivių vežimą vietiniais maršrutais“, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 2.2 tikslo „Kurti vieningą ir modernią susisiekimo sistemą“, 2.2.1 uždavinio „Užtikrinti efektyvų perėjimą prie klimatui draugiškų transporto priemonių bei įgyvendinti modernius, netradicinius pavėžėjimo būdus“, priemonėmis – 2.2.1.3 „Pavėžėjimo paslaugos pagal poreikį sistemos įdiegimas“ ir 2.2.1.4 „Mobiliosios aplikacijos ir el. puslapio sukūrimas diegiant intelektines transporto sistemas (ITS)“.

Sprendimo tikslas – pritarti bendram Lazdijų rajono savivaldybės administracijos ir Lietuvos Respublikos Aplinkos, Energetikos, Ekonomikos ir inovacijų, Susisiekimo ir Žemės ūkio ministerijų, Lietuvos energetikos agentūros, Aplinkos apsaugos agentūros, Būsto energijos taupymo agentūros, Lietuvos savivaldybių asociacijos, Lietuvos pramonininkų konfederacijos, Lietuvos energetikos instituto, Viešųjų pirkimų tarnybos, Vilnius TechPark, UAB „IRTC“ ir Punsko savivaldybės (Lenkijos Respublika) projektui „Energijos efektyvumo didinimas Lietuvoje (angl. Improving energy efficiency in Lithuania)“. Bendra projekto vertė 10 mln. Eur, Lazdijų rajono savivaldybei tenkanti investicijų dalis 300 000 Eur.

Lazdijų rajono savivaldybės administracija šiame projekte yra pakviesta tapti pilotiniu partneriu – savivaldybe, kuri planuoja įdiegti unikalų viešojo transporto sprendimą atitolusiems nuo miestų ir miestelių centrų gyventojams.

Projekto metu planuojama viešojo transporto paslaugos užsakymui sukurti skambučių centrą, elektroninį puslapį ir mobiliąją aplikaciją, kad paslauga taptų patraukli visoms gyventojų grupėms. Vėliau planuojama atsisakyti nuostolingų maršrutų autobusu į kaimiškas vietoves, juos pakeičiant lanksčių maršrutų automobiliais pagal poreikį (planuojama įsigyti 3 lengvieji elektromobiliai su 7–9 vietomis).

Taip pat numatytas projekto viešinimas, sukurtos naujos paslaugos viešinimas, pritaikymas kitoms Lietuvos savivaldybėms. Šiuo projektu būtų perduodama geroji patirtis Punsko valsčiui, taip stiprinant ne tik periferinę pasienio zoną, bet ir įtraukiant kitas pasienio savivaldybes energijos efektyvumo didinimui viešųjų paslaugų teikime.

Papildomų savivaldybės biudžeto lėšų poreikis neplanuojamas. Preliminari projekto pradžia – 2021 m. spalio mėnuo, trukmė 24 mėnesiai.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Ieva Stalevičiūtė.

Strateginio planavimo ir

investicinių projektų valdymo skyriaus vyriausioji specialistė Ieva Stalevičiūtė